Kitobdagi issiqxonada ho‘l meva yetishtirilmoqda

Bog‘dorchilik – yurtimizda qadimdan rivojlangan soha. O‘zA ma’lum qilishicha, Qashqadaryoning Kitob tumanidagi “Qo‘ychiev Nurmahmad Mirzaalievich” xususiy firmasi ham shu an’anaga sodiq qolgan holda, bog‘dorchilik bilan shug‘ullanib kelmoqda.

Xususiy firmaning mehnatkash jamoasi asosan yoshlardan iborat. Bu yerda 70 sotix maydondagi zamonaviy issiqxonada 600 tupdan ortiq limon parvarishlanib, mo‘l hosil olinmoqda. 30 sotix yerda esa anor yetishtirilib, ichki bozorga chiqarilmoqda.
Bulardan tashqari, “Qo‘ychiev Nurmahmad Mirzaalievich” korxonasi xalqimiz dasturxoniga ho‘l mevalarni peshma-pesh yetkazib bermoqda. Hozirda xususiy firmaning 300 tonna sig‘imli sovutkichida besh turdagi ho‘l meva saqlanayotgani yil davomida sarhil meva yetkazib berishga imkon beradi.